**Ar thaitin an tsaoire leo?**

**Éist le ceathrar ag caint faoin tsaoire a bhí acu. Líon isteach an ghreille thíos. Ní gá abairtí iomlána a scríobh.**

|  |  |  |  |  |
| --- | --- | --- | --- | --- |
|  | Áit | Lóistín | Aimsir | Tuairimí faoin tsaoire |
| Mícheál |  |  |  |  |
| Orla |  |  |  |  |
| Sophie |  |  |  |  |
| Lorcán |  |  |  |  |

**……………………………………….….**MC900014896[1]**…………………………………………**

**Ar thaitin an tsaoire leo?**

**Éist le ceathrar ag caint faoin tsaoire a bhí acu. Líon isteach an ghreille thíos. Ní gá abairtí iomlána a scríobh.**

|  |  |  |  |  |
| --- | --- | --- | --- | --- |
|  | Áit | Lóistín | Aimsir | Tuairimí faoin tsaoire |
| Mícheál |  |  |  |  |
| Orla |  |  |  |  |
| Sophie |  |  |  |  |
| Lorcán |  |  |  |  |

**Ar thaitin an tsaoire leo?**

**Cén grád?**

**Is múinteoir tú. Seo thíos na freagraí a scríobh daltaí i scrúdú le déanaí. Léigh na freagraí. Bronn grád ar na freagraí. Ar luadh nó ar úsáideadh na heilimintí seo a leanas?**

* briathra éagsúla
* aidiachtaí éagsúla
* réimíreanna
* áit
* lóistín
* aimsir
* daoine
* bia
* áiseanna

**Micheál:** Bhí mé sa Spáinn ar laethanta saoire i mbliana. Bhí an aimsir an-te ar fad. Chuaigh mé ann le mo dheirfiúr agus d’fhan muid in árasán. Bhí áiseanna maithe sa cheantar – thaitin an áit go mór liom. Bhí na daoine an-chairdiúil agus thaitin bia na Spáinne go mór liom - bhí sé an-deas ar fad.

*Grád\_\_\_\_\_\_\_\_\_\_\_\_*

**Orla:** Bhí mé i Meiriceá ar saoire i mbliana le m’fhear céile. Chaith muid seachtain i mBostún agus d’fhan muid in óstán an-deas ansin i lár na cathrach. Bhí an aimsir an-fhuar ach níor chuir sé sin isteach nó amach orainn. Chuaigh mé ag siopadóireacht agus cheannaigh mé a lán éadaí do na páistí. Bhí an bia agus an lóistín saor go leor. Thaitin an tsaoire go mór liom agus ba bhreá liom dul ar ais an bhliain seo chugainn.

*Grád\_\_\_\_\_\_\_\_\_\_\_\_*

**Sophie:** Bhí mé sa Ghréig ar saoire i mí Iúil. Bhí an aimsir go hálainn - bhí sé te agus grianmhar gach lá. D’fhan muid i dteach lóistín. Bhí sé ciúin agus glan agus bhí na seomraí go deas. Chuaigh mé ansin le mo chara. Bhí an áit ceart go leor ach ní raibh an bia go deas.

*Grád\_\_\_\_\_\_\_\_\_\_\_\_*

**Lorcán**: Bhí mé i gCeanada ar saoire i mbliana le mo bhean chéile. Bhí sé fuar agus bhí sé ag cur sneachta. D’fhan muid i dteach lóistín. Ní raibh an lóistín ródheas ach bhí an áit féin go hálainn agus thaitin sé go mór linn.

*Grád\_\_\_\_\_\_\_\_\_\_\_\_*

**Treoracha don mhúinteoir**

**Ar thaitin an tsaoire leo? Éisteacht**

**Le múineadh**

Tuairimí a lorg agus a thabhairt faoi áit.

**Moltaí**

1. Tabhair cóip den bhileog **Ar thaitin an tsaoire leo?** do gach foghlaimeoir.

* Léigh na treoracha atá ag barr na bileoige leo, lena chinntiú go dtuigeann siad cad é go díreach atá le déanamh acu. Beidh siad ag éisteacht le ceathrar ag caint faoin tsaoire a bhí acu. Líonfaidh siad isteach an ghreille. Ní gá dóibh abairtí iomlána a scríobh.
* Seinn na míreanna cúpla uair agus ceartaigh an ghníomhaíocht ansin, trí iarraidh ar na foghlaimeoirí na freagraí a rá.
* Roinn an rang i mbeirteanna. Tabhair cóip den bhileog **Ar thaitin an tsaoire leo? Cén grád?** do gach foghlaimeoir.
* Mínigh na treoracha atá ag barr na bileoige do na foghlaimeoirí. Is múinteoirí iad na foghlaimeoirí. Tá freagraí a scríobh a gcuid daltaí i scrúdú le déanaí ar an mbileog. Caithfidh na foghlaimeoirí na freagraí a léamh le chéile os ard, líne ar líne. Bronnfaidh siad grád ar na freagraí bunaithe ar na heilimintí atá luaite ag barr na bileoige: briathra éagsúla; aidiachtaí éagsúla; réimíreanna;áit;lóistín;aimsir;daoine; bia;agus áiseanna.
* Abair leo a bheith dian. Ní féidir leo an grád céanna a bhronnadh ar gach freagra.
* Téigh timpeall an ranga ag éisteacht leis na foghlaimeoirí. Tabhair moladh, spreagadh agus cabhair dóibh, más gá.
* Ceartaigh an ghníomhaíocht trí iarraidh ar ghrúpaí éagsúla na gráid a bhronn siad ar dhaltaí a rá, agus iad a phlé os comhair an ranga. Éist le tuairimí na bhfoghlaimeoirí agus stiúir an comhrá, más gá.

Moltar na gníomhaíochtaí seo a nascadh leis an mbileog **An freagra is fearr (Éisteacht)**.

**Script**

**Micheál:** Bhí mé sa Spáinn ar laethanta saoire i mbliana. Bhí an aimsir an-te ar fad. Chuaigh mé ann le mo dheirfiúr agus d’fhan muid in árasán. Bhí áiseanna maithe sa cheantar – thaitin an áit go mór liom. Bhí na daoine an-chairdiúil agus thaitin bia na Spáinne go mór liom - bhí sé an-deas ar fad.

**Orla:** Bhí mé i Meiriceá ar saoire i mbliana le m’fhear céile. Chaith muid seachtain i mBostún agus d’fhan muid in óstán an-deas ansin i lár na cathrach. Bhí an aimsir an-fhuar ach níor chuir sé sin isteach nó amach orainn. Chuaigh mé ag siopadóireacht agus cheannaigh mé a lán éadaí do na páistí. Bhí an bia agus an lóistín saor go leor. Thaitin an tsaoire go mór liom agus ba bhreá liom dul ar ais an bhliain seo chugainn.

**Sophie:** Bhí mé sa Ghréig ar saoire i mí Iúil. Bhí an aimsir go hálainn - bhí sé te agus grianmhar gach lá. D’fhan muid i dteach lóistín. Bhí sé ciúin agus glan agus bhí na seomraí go deas. Chuaigh mé ansin le mo chara. Bhí an áit ceart go leor ach ní raibh an bia deas.

**Lorcán**: Bhí mé i gCeanada ar saoire i mbliana le mo bhean chéile. Bhí sé fuar agus bhí sé ag cur sneachta. D’fhan muid i dteach lóistín. Ní raibh an lóistín ródheas ach bhí an áit féin go hálainn agus thaitin sé go mór linn.